Bromid kremičitý

Bromid kremičitý je chemická zlúčenina kremíka a brómu. Táto bezfarebná kvapalina má dusivý zápach z dôvodu tendencie hydrolyzovať za vzniku bromovodíka.Encyclopedia of Inorganic Chemistry; King, BR; John Wiley & Sons Ltd.: New York, NY, 1994; Vol 7, pp 3779-3782.

 Porovnanie s halogenidmi kremíka 
Základné vlastnosti halogenidov kremíka (všetky tvoria tetraedrické molekuly) sú nasledovné:
    SiF4  SiCl4  SiBr4  SiI4 teplota topenia (˚C)Silicon Compounds, Silicon Halides. Collins, W.: Kirk-Othmer Encyclopedia of Chemical Technology; John Wiley & Sons, Inc, 2001.  -95,0  -68,8  5,0  155,0 teplota varu (˚C)  -90,3  56,8  155,0  290,0 dĺžka väzby Si-X (Å)  1,55  2,02  2,20  2,43 energia väzby Si-X (kJ/mol)Ebsworth, EAV In Volatile Silicon Compounds; Taube, H.; Maddock, AG; Inorganic Chemistry; Pergamon Press Book: New York, NY, 1963; Vol 4  582  391  310  234
Z tabuľky vyplýva, že s rastúcim protónovým číslom halogénu rastie teplota topenia, teplota varu a dĺžka väzby Si-X, naopak energia väzby sa znižuje.

 Príprava 
Bromid kremičitý sa vyrába reakciou kremíka s bromovodíkom pri teplote 600 °C:Schumb, W. B. Silicobromoform" Inorganic Syntheses 1939, volume 1, pp 38-42.DOI:10.1002/9780470132326
Si + 4 HBr → SiBr4 + 2 H2.
Vedlejšie produkty obsahujú dibromsilan (SiH2Br2) a tribromsilan (SiHBr3):
Si + 2 HBr → SiH2Br2
Si + 3 HBr → SiHBr3 + H2

 Reaktivita 
Ako ostatné halogenidy kremíka, môže byť aj bromid kremičitý prevedený na hydridy, amidy a mnoho ďalších organických zlúčenín, vznikajú produkty s nasledujúcimi funkčnými skupinami: Si-H, Si-OR, Si-NR2, Si-R a Si-X

Môže byť redukovaný na hydridy alebo komplexné hydridy:
4 R2AlH +  SiBr4 → SiH4 + 4 R2AlBr

Reakciou s alkoholmi a amínmi vznikajú nasledujúce produkty:
SiBr4 + 4 ROH → Si(OR)4 + 4 HBr
SiBr4 + 8 HNR2 → Si(NR2)4 + 4 HNR2HBr.

Niektoré Grignardove činidlá, konkrétne alkylhalogenidy kovov, sú dôležité, pretože vytvára organokremíkové zlúčeniny, ktoré môžu byť prevedené na silikóny 
SiBr4 + n RMgX → RnSiBr4-n + n MgXBr.

 Použitie 
Z dôvodu podobných vlastností, ako majú ostatné halogenidy kremíka, existuje len málo použití špecifických pre bromid kremičitý. Má výhodu oproti chloridu kremičitému, pretože jeho rozklad na kremík a halogén je rýchlejší, avšak chlorid kremičitý sa používa častejšie, pretože ho možno ľahšie získať vo vysokej čistote.Silicon Compounds, Inorganic. Simmler W.; Ullmann 's Encyclopedia of Industrial Chemistry; Wiley-VCH, 2002. DOI:10.1002/14356007.a24_001

Pyrolýza bromidu kremičitého s amoniakom vytvára nitrid kremičitý, tvrdú zlúčeninu používanú na výrobu keramiky, tmelov a mnohých rezacích nástrojov.

 Podobné látky 
 Fluorid kremičitý
 Chlorid kremičitý
 Jodid kremičitý
 Bromid cíničitý
 Bromid platiničitý
 Bromid telúričitý
 Bromid titáničitý
 Bromid uhličitý
 Bromid zirkoničitý

 Zdroj 

 Referencie 

Kremičitý
Kremičitý
Kategória:Zlúčeniny kremíka